Jāņa Endzelīna iela (Rīga)
Šis raksts ir par ielu Rīgā. Par citām jēdziena Jāņa Endzelīna iela nozīmēm skatīt nozīmju atdalīšanas lapu. Jāņa Endzelīna iela ir iela Rīgā, Pārdaugavā, Zolitūdē. Kopējais ielas garums ir 610 metri un tā sastāv no divām braukšanas joslām ar asfalta segumu. Jāņa Endzelīna iela sākas krustojumā ar Jūrkalnes ielu un Irlavas ielu, bet beidzas pie dzelzceļa līnijas Rīga—Tukums, pārejot Rostokas ielā. Jāņa Endzelīna ielā ir dažāda veida apbūve, arī neapbūvēti gruntsgabali. Pie krustojuma ar Irlavas ielu un Jūrkalnes ielu atrodas sektas "Jaunā paaudze" lūgšanu nams (Irlavas ielā 7). Iela nosaukta valodnieka Jāņa Endzelīna vārdā.